armvectores/hy_wikipedia_2023 huggingface dataset:
Գազից թունավորում

Գազից թունավորում (անգլ.՝ Gassed), ամերիկացի նկարիչ Ջոն Սինգեր Սարջենթի 1919 թվականի նկարած նկարը։
Ջոն Սինգեր Սարջենթը նկարի պատվերը ստացել է Բրիտանական զինվորական հուշահամալիրների կոմիտեից, որի նպատակն էր կերպարվեստի միջոցով հավերժացնել Առաջին համաշխարհային պատերազմի զոհերի հիշատակը։ 1918 թվականի հուլիսին հասնելով Արևմտյան ճակատ՝ Սարջենթը ժամանում է Մեծ Բրիտանիայի Գվարդիական դիվիզիայի դիրքեր, իսկ հետո Ամերիկյան էքսպեդիցիոն ուժերի հետ մեկնում է Իպրի շրջան։ Անձամբ կրելով պատերազմի դժվարությունները, Սարջենթը հրաժարվում է նախապես ընտրած թեմայից և ընտրում պատերազմի իրականությունը լուսավորող առավել կշռադատված մոտեցում, որը բրիտանացիներին դեռ ծանոթ չէր։ Հսկայական կտավը ավարտել է 1919 թվականի մարտին և ցուցադրվել Գեղարվեստի թագավորական ակադեմիայում։ Նկարում պատկերված է գազային հարձակման հետևանքը։ Զինվորների մի քանի խումբ, գազից թունավորվելուց հետո, կապած աչքերով, սանիտարների ուղեկցությամբ քայլում են տախտակամածով դեպի բուժկետ։ Զինվորներից յուրաքանչյուրը, չկորչելու համար, բռնել է իր առջևինի ուսը։ Նրանք շրջապատված են բազմաթիվ ուժասպառ և վիրավոր զինվորներով, ովքեր սպասում են օգնության։ Շրջակայքում եռում են առօրյա ճակատային աշխատանքները՝ բիպլանները օդային մարտ են մղում, իսկ մի քանի զինվոր ֆուտբոլ են խաղում։ Թեև Սարջենթի ստեղծագործությոնը արժանացել է Ակադեմիայի «տարվա նկար» մրցանակին, բայց ոչ բոլորին է դուր եկել, և մինչև այժմ նկարի շուրջ քննարկումները չեն մարում։ Այժմ նկարը գտնվում է Լոնդոնի Լամբետի շրջանի Կայսերական ռազմական թանգարանում։


== Գրականություն ==


== Ծանոթագրություններ ==
Pantera (ռոք խումբ)

Պանտերան եղել է հևի մետալ ժանրի ռոք խումբ, ստեղծվել է ԱՄՆ-ի, Տեխաս նահանգում 1981 թվականին, Էբոտ եղբայրների կողմից։ Վիննի Պոլը եղել է թմբկահար, Դայմբեգ Դառելը՝ կիթառահար, Ֆիլ Անսլեսմոն՝ վոկալիստ, իսկ Ռեքս Բրաունը՝ բասիստ։
2004 թվականին մեկ այլ երաժշտական պրոյեկտի՝ Damageplan-ի համերգներից մեկի ժամանակ հանդիսատեսի առաջ շիզոֆրենիայով տառապող մի անձ գնդակահարելով սպանել է Դայմբեգ Դառելին՝ համերգին ներկա այլ զոհերի թվում։
Պանտերա-ի ալբոմներն են ՝ 

Metal Magic (1983)
Projects in the Jungle (1984)
I Am the Night (1985)
Power Metal (1988)
Cowboys from Hell (1990)
Vulgar Display of Power (1992)
Far Beyond Driven (1994)
The Great Southern Trendkill (1996)
Reinventing the Steel (2000)
Արապովո (գյուղ, Բոգորոդսկի շրջան)

Արապովո (ռուս.՝ Арапово), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալմոնտե (քաղաք)

Ալմոնտե (իսպ.՝ Almonte), քաղաք և համայնք Իսպանիայում, մտնում է Ուելվա պրովինցիայի կազմում, Անդալուզիա ինքնավար մարզ։ Համայնքը գտնվում է Էլ-Կոնդադո գավառի կազմում։
Տարածքը՝ 861 քկմ։ Բնակչությունը՝ 22204 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 51 կմ հեռավորություն։


== Ժողովրդագրություն ==


== Արտաքին հղումներ ==
Պաշտոնական էջ
Almonte
Չեզանո Մադեռնո

Չեզանո Մադեռնո (իտալերեն՝ Cesano Maderno)` քաղաք Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 34 653 (2004 թվականի տվյալներով) մարդ է։ Բնակչության միջին խտությունը` 2982 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 20031։ Հեռախոսային կոդը՝ 0362։


== Արտաքին հղումներ ==
Պաշտոնական կայք (իտալ.)
Սիդորովեց (գյուղ, Ստարոռուսկի շրջան)

Սիդորովեց (ռուս.՝ Сидоровец), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (126801-126900)

Աստերոիդների ցանկ (126701-126800)  • Աստերոիդների ցանկ  • Աստերոիդների ցանկ (126901-127000)
 Աստերոիդների ցանկ (126701-126800)  • Աստերոիդների ցանկ  • Աստերոիդների ցանկ (126901-127000)
Զոլոտարյովի տուն (Տագանրոգ)

Զոլոտարյովի տուն (ռուս.՝ Дом Золотарёва), XIX դարի երկրորդ կեսի ճարտարապետության հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Իտալական նրբանցք, 20 հասցեում։


== Պատմություն ==
XIX դարի երկրորդ կեսին Տագանրոգի Իտալական նրբանցք, 20 հասցեում կառուցվել է մեկհարկանի առանձնատուն էկլեկտիզմի ոճով, որը մի քանի տասնամյակների ընթացքում փոխել է մի շարք սեփականատերերի։ 1860-ական թվականների վերջում տունը պատկանել է հույն Դմիտրի Պապանագիոտիի ժառանգներին։ 1873-1880 թվականներին այն եղել է Տագանրոգի բնակիչ Խաջիևի սեփականությունը։ 1880-ական թվականների վերջում տունը գնել է Ելենա Չանգլի-Չայկինան, իսկ նրա հարազատները տան սեփականատեր են եղել մինչև 1890-ական թվականները։ Հետագա սեփականատերերի մասին տվյալները տարբեր են։ Որոշ աղբյուրներ վկայում են, որ 1890-ական թվականների կեսերից հետո տունը գնել են I գիլդիայի վաճառական Ֆեոդոր Պավլովիչ Սիֆնեոյի ժառանգները։ Այլ տվյալներով` տանը 1890-1898 թվականներին ապրել է Ն. Գ. Դիվարիսը։
XX դարի սկզբին վերոնշյալ տան սեփականատեր է դարձել Ալեքսանդր Սերգեևիչ Զոլոտարյովը, որի ազգանունով էլ առանձնատունը սկսեցին կոչել Տագանրոգում։ Այս սեփականատիրոջ մասին շատ բան հայտնի չէ. նա ծնվել է 1869 թվականին, եղել է իրավաբան և հասարակական գործիչ, աշխատել է «Տագանրոգսկի վեստնիկ» թերթում։ Քաղաքի հասարակական կյանքում նա հիշվել է որպես Անտոն Պավլովիչ Չեխովի անվան թանգարանը և գրադարանը կառուցելու հակառակորդ։
1911 թվականին շենքում աշխատել է նորաձևության ամսագրերի և մանեքենների գրասենյակը, այստեղ կարվել է հագուստ, պատրաստվել են ձևվածքներ։ Կազմակերպվել են կարուձևի դասընթացներ։
1912 թվականին շինության մի մասը վարձակալությամբ հանձնվել է կոլեգիական ասեսոր Ալեքսեյ Նիկոլևիչ Բեկլեմիշևին։ 1915 թվականին տունը գնահատվել է 12 հազար ռուբլի։ 1920-ական թվականներին տունը պետականացվել է։
1992 թվականից շինությունը պաշտպանվում է օրենքով և համարվում է ճարտարապետության հուշարձան։


== Նկարագրություն ==
Քարե տան ճակատը զարդարված է այն ժամանակների եվրոպական ճարտարապետության ոճի ծեփվածներով։ Մուտքի դռների վերևում գտնվում են մետաղական հովարներ։ Տունը կառուցվել է էկլեկտիզմի ոճով, համատեղում է բարոկկոյի, կլասիցիզմի, մավրիտանական և ռոմանական ճարտարապետության տարրեր։


== Պատկերասրահ ==

		
		


== Ծանոթագրություններ ==
Ռապոնե

Ռապոնե (իտալերեն՝  Rapone), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1203 մարդ, բնակչության խտությունը կազմում է 41 մարդ/կմ²։ Զբաղեցնում է 29 կմ² տարածք։ Փոստային ինդեքսն է՝ 85020։ Հեռախոսային կոդը՝ 0976։


== Ծանոթագրություններ ==
Մոյդոդիր (մուլտֆիլմ, 1954)

«Մոյդոդիր» (ռուս.՝ «Мойдодыр»), 1954 թվականի խորհրդային նկարված մուլտֆիլմ՝ նկարահանված Կոռնեյ Չուկովսկու համանուն հեքիաթի հիման վրա։ Ռեժիսոր Իվան Իվանով-Վանոն նկարահանել է 1939 թվականի իր նույնանուն մուլտֆիլմի նոր՝ գունավոր տարբերակը։


== Սյուժե ==
Մուլտֆիլմը պատմում է այն մասին, թե ինչպես է Մոյդոդիր խիստ լվացարանն ստիպում ուղղվել լվացվել չսիրող փնթի տղային, որի մոտից փախել են իր բոլոր իրերը։


== Նկարահանող խումբ ==
Սցենարիստ՝ Իվան Իվանով-Վանո
Կոմպոզիտոր՝ Յուրի Լևիտին
Ռեժիսոր՝ Իվան Իվանով-Վանո
Բեմադրող նկարիչներ՝ Միխայիլ Բոտով, Անատոլի Սավչենկո
Օպերատոր՝ Նիկոլայ Վոինով
Հնչյունային օպերատոր՝ Նիկոլայ Պրիլուցկի
Ռեժիսորի օգնական՝ Վ. Սվեշնիկովա
Մոնտաժող՝ Լիդիա Սազոնովա
Նկարիչ-մուլտիպլիկատորներ՝ Վլադիմիր Արբեկով, Բորիս Բուտակով, Ֆաինա Եպիֆանովա, Վլադիմիր Կրումին, Մստիսլավ Կուպրաչ, Կոնստանտին Մալիշև, Վլադիմիր Պոպով, Վլադիմիր Պեկար, Վասիլի Ռյաբչիկով, Վ. Սավկով, Տատյանա Ֆեոդորովա, Կոնստանտին Չիկին
Նկարիչ-դեկորատորներ՝ Օ. Գեմերլինգ, Գ. Նևզորովա, Ի. Պրոկոֆևա, Վ. Ռոջերո
Հնչյունավորողներ (լուսագրերում նշված չեն)՝
Միխայիլ Ռիբա – Մոյդոդիր
Յուրի Խրժանովսկի – Արջուկ, Գորշուկ


== Վերաթողարկում DVD-ով ==
2005 թվականին թողարկվել է «Մոյդոդիր» մուլտֆիլմերի հավաքածուում, տեղայնացնող՝ Classic Company, տարածաշրջանային կոդ՝ 5, պատկերի ձևաչափ՝ Standart 4:3 (1,33:1), ձայնուղի՝ Ռուսերեն Dolby Digital 5.1,Հավաքածուում ընդգրկվել են «Մոյդոդիր», «Լյու եղբայրները», «Առյուծն ու նապաստակը», «Ծղոտե ցլիկ», «Խորամանկության երեք պարկ», «Քաջի սիրտը» մուլտֆիլմերը։


== Ծանոթագրություններ ==


== Արտաքին հղումներ ==
Մոյդոդիր (1954)(անգլ.) ֆիլմը Internet Movie Database կայքում
«Մոյդոդիր» «Հայրենական կինոյի հանրագիտարան» կայքում
Մոյդոդիր (1954) ՅուԹյուբում
Իվան Իվանով-Վանոյի 10 լեգենդար մուլտֆիլմերը Archived 2015-06-07 at the Wayback Machine.
Լյուբիվշչինա (գյուղ, Միրգորոդի շրջան)

Լյուբիվշչինա (ուկրաիներեն՝ Любівщина), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Լյուբիվշչինա գյուղում բնակվում էր 358 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաչատուր Դեովլեթյան

Խաչատուր Դեովլեթյան (Տէվլեթյան Խաչիկ) (1868, Անկարայի մարզ, Թուրքիա - 1915), հայ բժիշկ։


== Կենսագրություն ==
Խաչատուր Դեովլեթյանը ծնվել է 1868 թվականին, Կեսարիայի գավառի Էվերեկ գավառակի կենտրոն Էվերեկ ավանում, որի վաճառականությունը, ճարտարարվեստն ու կրթությունը հայերի ձեռքին էին։ Հայրը՝ Դեովլեթ աղան, հայտնի վաճառական էր և առևտրական կապերով կապված էր Կեսարայի ու Կարինի հետ (ըստ Ալպոյաճյանի՝ վիրաբույժ էր)։ Նախնական կրթությունն ստացել է Էվերեկի ազգային վարժարանում։
Այնուհետև ավարտել է Մարզվանի Անատոլիա քոլեջը, ապա՝ Կ. Պոլսի Օսմանյան կայսերական բժշկական վարժարանը։ Այնուհետև մեկնել է ԱՄՆ և Փենսիլվանիայի համալսարանի (Ֆիլադելֆիա քաղաք) բժշկական ֆակուլտետում ուսանել, մասնագիտացել վիրաբուժության գծով և գործնական հմտություններ ստացել տեղի հիվանդանոցում։
Վերադառնալով ծննդավայր, եղել է տեղի միակ բժիշկը և կարճ ժամանակում հմուտ վիրաբույժի և սիրված ազգային գործչի համբավ ձեռք բերել։ 1914 թվականին, Առաջին համաշ
խարհային պատերազմն սկսվելուն պես զորակոչվել է օսմանյան բանակ և զինվորական բժիշկ-վիրաբույժ ծառայել Սեբաստիայի զինվորական հիվանդանոցում։ 1915 թվականի հուլիսի 14-ին, Սեբաստիայից տարագրության ճանապարհին՝ Դերինդերեում («Խո­րը ձոր»), Սեբաստիայի նահանգապետ Մուամմերի հրահանգով սպանվել է չարչարանքների ենթարկվելով՝ 47 տարեկանում։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Ալպօյաճեան Ա., Պատմութիւն հայ Կեսարիոյ, հ.Բ. Գահիրէ, 1937։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Հին եւ նոր Կեսարիա։ Յուշամատեան, Փարիզ, 1989։
Շահբազյան Հ., Միրզոյան Ա., Ցուցակ Հայոց ցեղասպանության զոհերի (1915-1923 թթ.), հ. 3, Անկարայի նահանգ, Երևան, 2006։
Պարսկական կատու

Պարսկական կատուն երկարամազ տեսակ է՝ բնորոշ կլոր դեմքով ու կարճ դնչով։ 19-րդ դարի վերջից սկսած տարածվում է կատուների սիրահարների մոտ, և հիմնականում բուծվում է անգլիացի, հետո նաև ամերիկացի բուծողների կողմից։ Բրիտանիայում կատվին անվանում են Երկարամազ կամ Պարսկական երկարամազ:Երկար ժամանակ ամենահանրաճանաչ կատուն էր Միացյալ Նահանգներում, և տարածվածությունը նախկինում մեծ լինելով՝ Բրիտանիայում և Ֆրանսիայում նվազել է։


== Բնավորություն ==
Պարսկական կատուները չեն կարող ապրել տանից դուրս։ Այդ տեսակի կատուները տարբերվում են իրենց քնքուշ բնավորությամբ և մարդկանց հանդեպ հավատարմությամբ։
Ընտանիքում հաճախ ընտրում են տիրոջ ում էլ սիրում և հարգում են։
Շատ հանգիստ են։ Իրենց ձայնը հազվադեպ է լսվում։ Պարսկական կատուները շատ հանգիստ են և խնդրում են, որպեսզի իրենց վրա ուշադրություն դարձնեն դրա համար էլ նստում են տիրոջ կողքին և աչքերը ճառած նայում են նրա դեմքին։ Նրանք բոլոր տան անդամներին ուղեկցում են սենյակից սենյակ, չեն վախենում երեխաներից։
Չնայած նրան, որ այդ տեսակի կատուները համարվում են մշտապես պառկած, բայց նրանք կարող են լինել շատ շարժուն երբ նրանց հետ խաղում են։ Նույնիսկ ծեր կատուները հաճույքով վազում են գնդակի հետևից։ Ինչպես նաև սիրում են բռնել միջատներ որոնք պատահաբար ներս են մտնում։
Պարսկական կատուները բնությունից հետաքրքրասեր են և սիրում են ուսումնասիրել բոլոր նոր և անծանոթ սենյակի անկյունները։


== Արտաքին տեսք ==
Ցեղատեսակը տարբերվում է իր փոքրիկ, լայն և վեր ցցված քթով։ Շատ փոքր, վեր ցցված քթով կատուներին անվանում են «ծայրահեղներ»,իսկ երկար և մի քիչ վեր ցցված քթովներին «դասական»:Ինչպես նաև տարբերվում են կարճ և մկանային թաթերով։ Ծայրահեղները հիմնականում են բազմանում ԱՄՆ-ում, իսկ դասականները Եվրոպայում։
Մեծ կատվի քաշը կարող է հասնել մինչև 7 կիլոգրամ։
Մաքսիմ Գորկու հուշարձան (Յալթա)

Անվան այլ կիրառումների համար տե՛ս՝ Մաքսիմ Գորկու հուշարձան (այլ կիրառումներ)Մաքսիմ Գորկու հուշարձան (ռուս.՝ Памятник Максиму Горькому), հուշարձան Ղրիմի Յալթա քաղաքի Յուրի Գագարինի անվան ծովամերձ զբոսայգու մուտքի մոտ։ Կանգնեցվել է 1956 թվականին ռուս գրող Ալեքսեյ Մաքսիմովիչ Գորկու (Մաքսիմ Գորկի) պատվին։


== Հուշարձան ==
Յալթայի «Օրեանդա» հյուրանոցի հետնամասում սկսվում է Յուրի Գագարինի անվան ծովամերձ զբոսայգին։ Նրա մուտքի դիմաց կանգնած է Ա. Մ. Գորկու հուշարձանը։ Հեղինակային խումբը ստեղծել է երիտասարդ Գորկու հիշվող կերպար։
Բրոնզե քանդակը պատկերում է շեղօձիք վերնաշապիկով և լայնեզր գլխարկով Գորկուն, որը կանգնած է դիորիտե պատվանդանին։
Դեպի հուշարձանը տանող կածանի սկզբում, դիորիտե քարաբեկորի վրա, փորագրված են գրողի խոսքերը, որոնք, ասես, ուղղված են քայլողին. 

Հուշարձանի բացումը տեղի է ունեցել 1956 թվականի ապրիլի 30-ին՝ գրողի մահվան 20-րդ տարելիցի նախօրեին։ Մոսկվայից ժամանել է գրողի կինը՝ Եկատերինա Պավլովնա Պեշկովան, ներկա են եղել բազմաթիվ գրողներ, տեղի բնակիչներ, որոնք հանդիպել էին Ա. Մ. Գորկու հետ։


== Պատմություն ==
Առաջին անգամ Ալեքսեյ Մաքսիմովիչ Գորկին Ղրիմ այցելել է 1891 թվականին՝ Ռուսաստանում ոտքով զբոսնելու ժամանակ։ Հետագայում նա հաճախ է եկել Հարավային ափ, հանգստացել Յալթայում, Միսխորում, Ֆորոսի մոտ՝ «Տեսելի» ամառանոցում։ Վերջին անգամ Գորկին «Տեսելիում» եղել է 1936 թվականին՝ մահից որոշ ժամանակ առաջ։
Խորհրդանշական է, որ Յալթայում տեղադրված առաջին հուշարձաններից էին Չեխովի և Գորկու քանդակները, որանք գտնվում են գրեթե հարևանությամբ։


== Պատկերասրահ ==

		


== Ծանոթագրություններ ==
Չժու Չեն

Չժու Չեն (չինարեն ավանդ. 諸宸, հեշտ. 诸宸 , պինին: Zhū Chén, ավելի հայտնի է որպես Ժու Չեն` պինինից սխալ տառադարձության պատճառով, մարտի 16, 1976(1976-03-16), Վընճոու, Չժեցզյան, Չինաստան), այժմ Կատարը ներկայացնող չինացի շախմատիստուհի, աշխարհի իններորդ չեմպիոնուհին, երկրորդ չեմպիոնուհին նոկաուտ համակարգով։


== Կենսագրություն ==
Շախմատ սկսել է խաղալ մանկուց։ 1994 թվականին մասնակցել է մինչև 20 տարեկան աղջիկների աշխարհի առաջնությանը և դարձել է աշխարհի չեմպիոնուհի։ 1994 թվականին Մոսկվայում, Չինաստանի հավաքականի կազմում մասնակցել է համաշխարհային օլիմպիադային, որտեղ Չինաստանի կանանց հավաքականը զբաղեցրել է 3-րդ տեղը։ 1996 թվականին երկրորդ անգամ դարձել է մինչև 20 տարեկան աղջիկների աշխարհի չեմպիոնուհի բարձր արդյունքով` 13-ից 12։ 2000 թվականին Ստամբուլի օլիմպիադայում հանդես է եկել Չինաստանի կանանց հաղթող թիմի կազմում՝ 11 հնարավորից վաստակելով 9 միավոր։
Նոկաուտ համակարգով աշխարհի առաջնությունում (Մոսկվա, 2001) դուրս է եկել եզրափակիչ, որտեղ 5։3 հաշվով հաղթել է Ալեքսանդրա Կոստենյուկին՝ արժանանալով աշխարհի չեմպիոնուհի կոչմանը։ 2000 թվականին Բլեդ֊ի Օլիմպիադայում գլխավորել է Չինաստանի թիմը, որը կրկին դարձել է Օլիմպիադայի հաղթող։
2001 թվականին ամուսնացել է կատարցի շախմատիստ Մոհամմեդ ալ Մոդիաքիի հետ։ 2006 թվականից Չժու Չենը հանդես է գալիս Կատարի դրոշի ներքո։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Դուբենկա (Վիտեբետի վտակ)

Անվան այլ կիրառումների համար տե՛ս՝ Դուբենկա (այլ կիրառումներ)Դուբենկա (ռուս.՝ Дубенка), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Վիտեբետ գետի աջ ափին 51 կմ հեռավորության վրա։ Գետի երկարությունը 16 կմ է, ավազանի տարածքը 48,1 կմ2։ Դուբենկայի ակունքը գտնվում է Գորոդոկ գյուղում,Բոլխովսկի շրջանում, Օրյոլի մարզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020087
Հիդրոլոգիական ուսումնասիրությունների կոդը - 110002008
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արջասար (այլ կիրառումներ)

Արջասար անունը կարող է վերաբերել՝
,

Արջասար, լեռ Լոռու մարզում, Բազումի լեռների համակարգում։
Արջասար, լեռ Հայկական լեռնաշխարհում, Դերսիմում, Օվաջըղի շրջանում։
Նորվեգա-նեպալական հարաբերություններ

Նորվեգա-նեպալական հարաբերություններ, դիվանագիտական հարաբերությունները Նորվեգիայի թագավորությանի և Նեպալի միջև։
Նորվեգիայի և Նեպալի միջև դիվանագիտական հարաբերությունները հաստատվել են 1973 թվականի հունվարի 26-ին։
2000 թվականից Նեպալի մայրաքաղաք Կաթմանդուում գործում է Նորվեգիայի դեսպանություն։ Կաթմանդուում գործում է նաև Նորվեգիայի պատվո հյուպատոսություն։ Օսլոյում՝ Նորվեգիայի մայրաքաղաքում Նեպալի դեսպանություն դեռևս չի գործում։
Ե՛վ Նորվեգիան, և՛ Նեպալն Միավորված Ազգերի Կազմակերպության լիիրավ անդամներ են։


== Տե՛ս նաև ==
Հայ-նորվեգական հարաբերություններ
Հայ-հունական հարաբերություններ


== Ծանոթագրություններ ==
Բիլնիկի

Բիլնիկի (ռուս.՝ Быльники), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղջաբեդիի շրջան

Աղջաբեդիի շրջան (ադրբ.՝ Ağcabədi rayon), շրջան ներկայիս Ադրբեջանական Հանրապետության կազմում։


== Տես նաև ==
Ադրբեջանի վարչական բաժանում


== Արտաքին հղումներ ==
Շրջանը ադրբեջան.ազ կայքում Archived 2018-12-25 at the Wayback Machine.
Կաղին (Էրզրումի գավառ)

Կաղին, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուսագյուղ (Արագածոտնի մարզ)

Լուսագյուղ, գյուղ Հայաստանի Արագածոտնի մարզում, Ապարանի տարածաշրջանի հնագույն բնակավայրերից մեկը։ Գտնվում է Ապարան քաղաքից 2 կիլոմետր հյուսիս-արևելք, Ծաղկունյաց լեռնաբազուկի թեք փեշին և հարթության վրա։ Բարձրությունը ծովի մակերևույթից կազմում է 2015 մետր։ Գյուղում կառուցված առանձնատները մեկ-երկու հարկանի են, քարաշեն, բարետես։ Բնակիչները զբաղվում են անասնապահությամբ, հացահատիկային և կերային կուլտուրաների մշակությամբ։ Ունի նորակառույց դպրոց։
Գյուղի կենտրոնում գտնվող եռախորան, քարածածկ կտուրով եկեղեցին կառուցվել է XIX դարի վերջերին։ Կա նաև ավելի հին եկեղեցի ավերված վիճակում։


== Ժողովրդագրական տվյալներ ==
1829 թվականին գյուղում հաստատվել է Դիադինից գաղթած 29 ընտանիք՝ 157 մարդ (81 տղամարդ, 76 կին)։
Լուսագյուղի բնակչության փոփոխությունը.


== Պատկերասրահ ==


== Տես նաև ==
Լուսագյուղի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Կապոլատ

Կապոլատ (իսպ.՝ Capolat), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Բերգեդա շրջանում։ Զբաղեցնում է 34,33 կմ² մակերես։ Բնակչությունը կազմում է 82 մարդ (2010 թվական)։


== Ծանոթագրություններ ==
Թոմաս Նեշ

Թոմաս Նեշ (անգլ.՝ Thomas Nashe, նոյեմբեր 1567, Լոուստոֆտ, Սուֆոլք, Անգլիա - 1601[…], Լոնդոն, Անգլիայի թագավորություն), Եղիսաբեթյան դարաշրջանի անգլիացի առաջատար արձակագիր, բարոկկո գրականության նախակարապետներից մեկը։ Հանդես է եկել նաև որպես հրապարակախոս, դրամատուրգ և պամֆլետների հեղինակ։ Առավել հայտնի ստեղծագործություններից է «Տարաբախտ ճանապարհորդը» (անգլ.՝ The Unfortunate Traveller) վեպը։


== Կենսագրություն ==
Թոմաս Նեշը ծնվել է 1567 թվականի նոյեմբերին Լոուստոֆտում, սաֆֆոլկական  քահանա Վիլյամ Նեշի ընտանքիում։ 1586 թվականին ավարտել է Քեմբրիջի Սուրբ Ջոնի քոլեջը՝ ստանալով բակալավրի աստիճան։  1588 թվականին մեկնել է Լոնդոն, որտեղ  մոտիկից շփվել  է  այլ «խելացի  համալսարանականների»՝ Ռոբերտ Գրինի և Մառլո Քրիստոֆերի  հետ։ Վերջինիս հետ համատեղ աշխատել  է  Դիդոնեի  մասին պատմող ողբերգության  վրա։ Թոմաս Նեշն իր կյանքն անցկացրել է ծայրահեղ  աղքատության  մեջ, չնայած հայտնի է, որ նրան  հովանավորել  է  լորդ  Ջորջ Քերին՝ Եղիսաբեթ թագուհու բարեկամը։
1952 թվականին հրատարակվել է Նեշի «Փիրս Անգրոշի խնդրանքը սատանային» (անգլ.՝ Pierce Penniless, His Supplication to the Divell) ստեղծագործությունը, որը վերահրատարակվել է 1593 և 1595 թվականներին, իսկ 1594 թվականին թարգմանվել է ֆրանսերեն։ Նրա երգիծական տեքստը կառուցված է  Ռաբլեի  ավանդույթներով և  լի է խոսակցական արտահայտություններով ու  բարդ կազմություն ունեցող նորաբանություններով։ Սատիրան ուղղված  է Գրինի  գրական հակառակորդների՝ Գաբրիել Հարվիի և նրա եղբայրների դեմ։ Զուրկ չլինելով  սրամտությունից՝ Նեշի ու Հարվիի բանավեճը  շարունակել է գրքից գիրք  մինչև  1599 թվականը, երբ Քենթերբերիի արքեպիսկոպոսը  արգելել է տպագրել  երկուսի  աշխատանքները։
Անգլիական գրականության մեջ Թոմաս Նեշի առավել նշանակալի ներդրումը  «Տարաբախտ ճանապարհորդը, կամ  Ջեք Ուիլտոնի  կյանքը» (անգլ.՝ «The Unfortunate Traveller. or, The life of Jacke Wilton») (1594) ստեղծագործությունն է, որը դարձել է առաջին խաբեբայապատում վեպն Անգլիայում։ Նրա գործողությունները բաժանվում են տարբեր դիպվածների, որոնք ոգեշնչված  են 16-րդ դարի սկզբի իրական  իրադարձություններից։ Գրքում մտացածին հերոսների կողքին ներկայացված են նաև իրական դեմքեր՝ Մարտին Լյութերը, Էրազմ Ռոտերդամցին, Թոմաս Մորը։
Թոմաս Նեշի և Բենջամին Ջոնսոնի հաատեղ գրած «Շների կղզի» (անգլ.՝ The Isle of Dogs, 1597) երգիծական պիեսի բեմադրությունը ցնցել է Լոնդոնի  թատերական  աշխարհը։ Այս  պիեսի  բովանդակության  ստույգ  հայտնի  չէ,սակայն այն արժանացել է թագուհու  զայրույթին այնպես, որ  Ջոնսոնը հայտնվել է  վանդակաճաղերի  հետևում, իսկ Նեշը հազիվ է հասցրել մայրաքաղաքից փախչել Նորֆոլկի  կոմսություն։ Նրա հետագա ճակատագրի  վերաբերյալ գրեթե ոչ մի տվյալ չի  պահպանվել։


== Կինոյում ==
«Անանուն» / Anonymous (2011, Մեծ Բրիտանիա, Գերմանիա, ԱՄՆ), ռեժիսոր՝ Ռոլանդ Էմմերիխ, Թոմաս Նեշի դերը կատարել է Թոնի Վեյը։


== Ծանոթագրություններ ==


== Աղբյուրներ ==
Կենսագրությունը Բրիտանիկա հանրագիտարանում
Charles Nicholl. A Cup of News: The Life of Thomas Nashe. Routledge, 1984. ISBN 9780710095176.
Վիկտորյա Պեդրետի

Վիկտորյա Պեդրետի (անգլ.՝ Victoria Pedretti, մարտի 23, 1995(1995-03-23), Ֆիլադելֆիա, Փենսիլվանիա, ԱՄՆ), ամերիկացի դերասանուհի։ Առավել հայտնի է Նեթֆլիքսի «Դարավանդի տան ուրվականները» (2018) սերիալում մեծահասակ Էլեանորի, դրա շարունակություն «Բլայ դաստակերտի ուրվականները» (2020) սերիալում Դանիել «Դանիի» և Նեթֆլիքսի «Դու» սերիալում Լավ Քուինի դերերով։


== Կենսագրություն ==
Վիկտորյա Պեդրետին ծնվել է 1995 թվականի մարտի 23-ին Փենսիլվանիա նահանգի Ֆիլադելֆիա քաղաքում։ Սովորել է Ֆեյրլես Հիլզի Փենսբերի միջնակարգ դպրոցում և Փիթսբուրգի Քարնեգի Մելոն թատերական դպրոցում, որտեղ 2017 թվականին դերասանական վարպպետությունից ստացել է գեղեցիկ արվեստների բակալավրի աստիճան։
Պեդրետին կինոյում սկսել է նկարահանվել 2014 թվականից՝ հանդես գալով երկու կարճամետրաժ ֆիլմերում։ 2018 թվականին նա խաղացել է Էլեանոր «Նելլ» Քրեյն Վենսի դերը Նեթֆլիքսի «Դարավանդի տան ուրվականները» սերիալում։ Քննադատները բարձր են գնահատել նրա աշխատանքը, և Պեդրետին առաջադրվել է «Սատուրն» մրցանակի և MTV Movie & TV Awards-ի։ 2019 թվականին Պեդրետին խաղացել է Լեսլի վան Հաութենի դերը, առավել հայնտնի որպես Լուլու, Քվենտին Տարանտինոյի «Մի անգամ Հոլիվուդում» կատակերգական-դրամատիկ ֆիլմում։ Ֆիլմն առևտրային հաջողություն է ունեցել։
Կրկին 2019 թվականին Պեդրետին խաղացել է Լավ Քուինի դերը «Դու» սերիալի երկրորդ եթերաշրջանում, որը թողարկվել է 2019 թվականի դեկտեմբերի 26-ին։ Պեդրետին դերը խաղացել է նաև երրորդ եթերաշրջանում, որը հեռարձակվել է 2021 թվականին։ 2020 թվականին Պեդրետին նկարահանվել է Էվելին Պորտերի դերում «Զարմանալի պատմություններ» սերիալում, նույն թվականին խաղացել է Քեթրինի դերը «Շիրլի» կենսագրական-դրամատիկ ֆիլմում, որն արժանացել է քննադատների դրական արձագանքներին։
Պեդրետին խաղացել է Դանիել «Դենի» Քլեյթոնի դերը «Բլայ դաստակերտի ուրվականները» սերիալում, որը «Դարավանդի տան ուրվականները» սերիալի շարունակությունն էր։


== Ֆիլմագրություն ==


=== Կինո ===


=== Հեռուստատեսություն ===


== Մրցանակներ և առաջադրումներ ==


== Ծանոթագրություններ ==
Սեն Ժան դ՛Անժելի (կանտոն)

Սեն Ժան դ՛Անժելի (ֆր.՝ Saint-Jean-d’Angély), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սեն Ժան դ՛Անժելի օկրուգի մեջ։ Համաձայն 2006 թվականի մարդահամարի կանտոնի բնակչությունը 16160 մարդ էր։Կանտոնի համարը 1729 է։ Կանտոնում կա 19 կոմունա։


== Տես նաև ==
Ֆրանսիայի կոմունաներ
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ջոն Մյուր

Ջոն Մյուր (անգլ.՝ John Muir, ապրիլի 21, 1838(1838-04-21)[…], Dunbar, Մեծ Բրիտանիայի և Իռլանդիայի միացյալ թագավորություն - դեկտեմբերի 24, 1914(1914-12-24)[…], Լոս Անջելես, Կալիֆոռնիա, ԱՄՆ), շոտլանդական ծագում ունեցող ամերիկացի բնագետ, գրող և վայրի բնության պաշտպան, ԱՄՆ-ում ազգային պարկերի և արգելոցային տարածքների ստեղծման նախաձեռնողներից մեկը։ Նրա նամակները, էսսեները և գրքերը պատմում են բնության (հատկապես Սիեռա-Նևադայի լեռնային համակարգի Կալիֆոռնիայում) ուսումնասիրման մասին։


== Կենսագրություն ==
Ջոն Մյուրը ծնվել է 1838 թվականի ապրիլի 21-ին Դանբար քաղաքում (Շոտլանդիա)՝ Դենիել Մյուրի և Էնն Գիլրիի ընտանիքում։ Եղել է երրորդը ընտանիք ութ երեխաներից՝ Մարգարետ, Սառա, Դևիդ, Դենիել, Էնն և Մերի (երկվորյակներ) և արդեն ԱՄՆ-ում ծնված Ջոաննան։ 1849 թվականին Մյուրի ընտանիքը գաղթել է ԱՄՆ՝ սկզբում կանգ առնելով Portageո (Վիսկոնսին) քաղաքի մոտ գտնվող Fountain Lake Farm ֆերմայում։
Ջոն Մյուրի ստեղծագործությունները ոգեշնչել են ընթերցողներին, ներառյալ նախագահներին և կոնգրեսականներին և նպաստել շրջակա միջավայրի պաշտպանության գործողությունների հաջողությանը։ Նրա ակտիվ գործունեության շնորհիվ պահպանվել են Յոսեմիթիի հովիտը, սեկվոյա ազգային պարկը և վայրի բնության այլ անկյունները։  Ջոն Մյուրը Sierra Club-ի հիմնադիրն է (1892, ընտրվել է նրա նախագահ), որը դարձել է ԱՄՆ-ում ամենաազդեցիկ բնապահպանական կազմակերպություններից մեկը։
Մյուրի պատվին անվանվել են Ալյասկայում գտնվող սառցադաշտն ու ափը Կալիֆոռնիայում։ 2005 թվականին ԱՄՆ-ի 50 նահանգների քվոտերների շարքում տպագրվել է (520 400 000 օրինակ տպաքանակով) քսանհինգ ցենտանոց պղնձա-նիկելային մետաղադրամ՝ Հաֆ-Դոումի ժայռի և բնագետ Ջոն Մյուրի պատկերով դրա ֆոնի վրա (ինչպես նաև երկնքում սավառնում է Կալիֆոռնիայի կոնդորյի և վիթխարի սեքվոյայի պատկերով)։


== Գրքերի ցանկ ==
Սիեռայի ուսումնասիրություն = Studies in the Sierra (1950, վերատպագրվել է 1874 թվականի տարբերակից)
Գեղատեսիլ Կալիֆոռնիա = Picturesque California (1888—1890)
Կալիֆոռնիայի լեռները = The Mountains of California (1894)
Մեր ազգային պարկերը = Our National Parks (1901)
Ստիկին = Stickeen
Ստիկին։ Արկածներ շան և սառցադաշտի հետ = Stickeen: An Adventure with a Dog and a Glacier (1915)
Ստիկին։ Շան պատմությունը = Stickeen: The Story of a Dog (1909)
Իմ առաջին ամառը Սիեռայում = My First Summer in the Sierra (1911)
Էդվարդ Հենրի Հարիման = Edward Henry Harriman (1911)
Յոսեմիտին = The Yosemite (1912)
Իմ մանկություն և պատանեկության պատմությունը = The Story of My Boyhood and Youth (1913)
Նամակներ ընկերոջը = Letters to a Friend (1915)
Ճանապարհորդություն Ալյասկայում = Travels in Alaska (1915)
Հազար մղոն դեպի ծովածոց = A Thousand-Mile Walk to the Gulf (1916)
Կորվինի կրուիզը = The Cruise of the Corwin (1917)
Կտրուկ արահետներ = Steep Trails (1919)


== Ծանոթագրություններ ==


== Մատենագիտություն ==


== Գրականություն ==
Խուլիթխան

Խուլիթխան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գիտարտադրական միավորում

Գիտարտադրական միավորում (ռուս.՝ Научно-производственное объединение), նախկին Խորհրդային Միությունում և դրա իրավահաջորդ պետություններում, ներառյալ Ռուսաստանում և այլ միութենական հանրապետություններում, գիտական հետազոտություն արտադրության համագործակցության ձև, որի նպատակն է գիտության և տեխնիկայի նորագույն ձեռքբերումների օգտագործմամբ արագացնել գիտատեխնիկական առաջընթացը, ստեղծել և տեսության մեջ ներդնել նոր մեքենաներ, սարքեր, նյութեր, տեխնոլոգիական գործընթացներ։
Գիտարտադրական միավորուման կանոնադրությունը հաստատվել էր ԽՍՀՄ Մինիստրների խորհրդի կողմից՝ 1976 թվականի հունվարին։ Միավորման կազմակերպման գործում հաշվի էին առնվում ձեռնարկությունների ու կազմակերպությունների աշխատանքի մասնագիտացումը, գիտատեխնիկական կապերը, տերիտորիալ սկզբունքը, ֆունկցիաների կենտրոնացումը, այն հաշվով, որ բարձրացվեր յուրաքանչյուրի գործունեության արդյունավետությունը։ Գիտարտադրական միավորումում ստեղծվում էին միավորման զարգացման, նյութական խրախուսման, սոցիալ-մշակութային միջոցառումների ու բնակարանային շինարարության, ամորտիզացիոն հատկացումների, նոր տեխնիկայի ստեղծման, ներդրման, խթանման և այլ ֆոնդեր։ Միացորման կազմի մեջ էին մտնում գիտահետազոտական, կոնստրուկտորական, նախագծային-կոնստրուկտորական ու տեխնոլոգիական կազմակերպություններ, գործարաններ (ֆաբրիկաներ) և այլ ձեռնարկություններ՝ կախված միավորման առջև դրված խնդիրներից։ Կազմում ընդգրկված առանձին կառուցվածքային միավորները դադարում են իրավական անձ լինելուց։
Գյուզելջե

Գյուզելջե, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յուսի

Յուսի (ֆր.՝ Ussy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 847 մարդ, բնակչության խտությունը` 97.58 մարդ/կմ²։ Բնակավայրը զբաղեցնում է 8.68 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 541 աշխատունակ (15-64 տարեկան) բնակիչ, որոնցից ակտիվ էին 392-ը, իսկ ոչ ակտիվները` 149։ Ակտիվության ցուցանիշը կազմում է 72,5 %։ 392 աշխատունակ մարդկանցից աշխատել է 364 անձ (198 տղամարդ և 166 կին)։ Գործազուրկ են եղել 28 անձ (15 տղամարդ և 13 կին)։ 149 անաշխատունակներից 53-ը եղել են աշակերտներ կամ ուսանողներ, 61-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարգին սերիալ

«Կարգին սերիալ», հայկական սիթքոմ։ Ցուցադրվել է «Արմենիա» հեռուստաընկերությամբ 2010 թվականի հոկտեմբերից մինչև 2013 թվականի հունիս ընկած ժամանակահատվածում։


== Եթերաշրջաններ ==
1-ին եթերաշրջան․ 32 սերիա (2010 թվականի հոկտեմբերի 12 - 2010 թվականի դեկտեմբերի 30)
2-րդ եթերաշրջան. 26 սերիա (2011 թվականի մարտի 15 - 2011 թվականի հուլիսի 7)
3-րդ եթերաշրջան. 9 սերիա (2011 թվականի դեկտեմբերի 21 - 2012 թվականի հունվարի 24)
4-րդ եթերաշրջան. 30 սերիա (2012 թվականի մարտի 14 - 2012 թվականի հունիսի 10)
5-րդ եթերաշրջան. 24 սերիա (2012 թվականի հոկտեմբերի 14 - 2013 թվականի հունվարի 5)
6-րդ եթերաշրջան. 24 սերիա (2013 թվականի մարտի 17 - 2013 թվականի հունիսի 16) (Եզրափակիչ)


== Դերերում ==


=== Հիմնական կազմ ===
Հայկ Մարության - Վարդան Կարագյոզյան՝ ամուրի, տան բրոքեր, կնամոլ
Մկրտիչ Արզումանյան - Ադիկ Կարագյոզյան՝ Վարդանի եղբայրը, ցածր աշխատավարձով աշխատող բուժեղբայր, 6-րդ եթերաշրջանի 24-րդ սերիայից Եվա Տեր-Աբռահամյանի ամուսինը
Արշալույս Ավետիսյան - Սեդա՝ Վարդանի և Ադիկի մայրը, ամուսնացել է 4 անգամ
Արեգ Գալոյան - Արամիկ՝ Ադիկի որդին, աշակերտ
Ժենյա Մկրտումյան - Ջեմմա՝ քրեական անցյալով աղախին,ով աշխատում է Վարդանի առանձնատանը
Անդրանիկ Հարությունյան - Հալալ՝ Վարդանի ընկերը, ապրում է նույն թաղամասում
Ռաֆայել Երանոսյան - Զուլալ՝ Վարդանի մյուս ընկերը, Հալալի միակ և լավագույն ընկերը, ապրում է նույն թաղամասում
Աննա Բաբայան - Էմանուելլա (Եվա)՝ Ադիկի նոր կինը


=== Կրկնվող դերեր ===
Ռիփի - Մոնիկա՝ Վարդանի նախկին կինը (4-րդ եթերաշրջան՝ հիմնական կազմ, 5-րդ եթերաշրջան՝ կրկնվող դեր)
Հասմիկ Ղարիբյան - Սոֆա՝ խենթ երիտասարդ կին, Վարդանի ընկերուհին (1-ին, 2-րդ և 3-րդ եթերաշրջան՝ հիմնական կազմ, 5-րդ եթերաշրջան՝ կրկնվող դեր)
Անժելա Սարգսյան - Նոնա՝ Ադիկի նախկին կինը (1-ին և 2-րդ եթերաշրջաններ)
Հովհաննես Ազոյան - Գեորգի Միրզոյան՝ Վարդանի տան նոր գնորդ (5-րդ եթերաշրջան)
Ելենա Վարդանյան - Լոլո (Լուսինե)՝ Մոնիկայի և  Կոկոյի (Կարինե) ընկերուհին (4-ին և 5-րդ եթերաշրջաններ)
Մարիա Ենոքյան - Յանա՝ Արամիկի ընկերուհին (6-րդ եթերաշրջան)


== Համեմատություն և նմանատիպ շոուներ ==
Շատերը նմանություններ են գտել «Կարգին սերիալ»-ի և Ամերիկյան «Երկու և կես մարդ» (անգլ.՝ Two and a Half Men) սիթքոմների միջև։ Հարցազրույցներից մեկում Մկոն ընդունել է, որ «Կարգին սերիալ»-ի ձևաչափը հիմնված է մեկ այլ հեռուստատեսային շոուի վրա, բայց նաև ավելացրել, որ այն հարմարեցված է հայկական իրականությանը։


== Տես նաև ==
Տնփեսա (հեռուստասերիալ)


== Ծանոթագրություններ ==


== Արտաքին հղումներ ==
Ո՞րն է լինելու «Նոր Հայաստան»-ի հետագա պայքարը (Լուսանկարներ)
Մկրտիչ Արզումանյան
Կաառլի (այլ կիրառումներ)

Կաառլի անունը կամ տերմինը կարող է վերաբերել հետևյալ հոդվածներին․

Կաառլի - գյուղ Էստոնիայի Սիմեռու շրջանի կազմում։
Կաառլի - գյուղ Էստոնիայի Հալլիստե շրջանի կազմում։
Սարուխանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Սարուխան գյուղի պատմության և մշակույթի հուշարձանների ցանկը, որը 2002 թ․ հաստատվել է ՀՀ կառավարության կողմից։ Ցանկում ներառված է ընդամենը 25 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոյգորոդոկ

Կոյգորոդոկ (ռուս.՝ Койгородок, կոմի՝ Койгорт), գյուղ Ռուսաստանի Կոմի Հանրապետության Կոյգորոդսկի շրջանի կազմում։


== Աշխարհագրություն ==
Գյուղը գտնվում է Սիկտիվկար հանրապետական կենտրոնից 192 կմ դեպի հարավ-արևելք, Սիսոլա գետի աջ ափին։
Կոյգորոդոկ գյուղը հանրապետյությունից ավտոճանապարհով ելք ունի դեպի Կիրովի և Պերմի մարզ։


== Պատմություն ==
1579 թվականի Յախոնտովի հարկամատյաններում հիշատակվում է Կոյգորոդի գավառը։ 1586 թվականին հիշատակվում է Կոլգորոդ ավանը, որտեղ գտնվում էր սուրբ Աթանաս Մեծի փայտե զանգակատունը, 10 բնակելի և 3 դատարկ գյուղական կալվածքներով։ Ավանի մոտ գտնվում էր Շարգա գյուղը 6 բնակելի և 3 դատարկ գյուղական կալվածքներով և Լեոնտյևսկի գյուղակը (մեկ բնակելի տուն)։
Բոլոր 3 բնակավայրերը մտնում էին Կոլգորոդսկի իշխանական մարզի կազմի մեջ։ Բնակիչները կրում էին Տորոպով, Շանգին, Բուրկո ազգանունները, բնակիչների մի մասը ազգանուններ չունեին։ Երկու դատարկ կալվածքների բնակիչները մահացել են, 3 այլ կալվածքների բնակիչները աղքատացել են, իսկ մեկ ընտանիք տեղափոխվել է վերին Կամա գետի մոտ։


== Կլիմա ==
Կոյգորոդոկ գյուղում կլիման չափավոր ցամաքային է երկարատև ձմեռներով և կարճատև ամառներով։

Օդի տարեկան միջին ջերմաստիճանը՝ 1,0 °C
Միջին մթնոլորտային ճնշումը՝ 999,1 մբ
Օդի հարաբերական խոնավությունը՝ 78,2 %


== Բնակչություն ==
2010 թվականի դրությամբ բնակչության թիվը կազմում էր 2940 մարդ, 2012-ին՝ 2895 մարդ, 2013-ին՝ 2892 մարդ, 2014-ին՝ 2862 մարդ, 2015-ին՝ 2857 մարդ։

Ազգային կազմը1989 թվականին այստեղ բնակվել է 2923 մարդ (1379 տղամարդ և 1544 կին), այդ թվում 72 %-ը կոմի, 21 %-ը՝ ռուսներ։


== Տեսարժան վայրեր ==
Տեսարժան վայրերից մեկը Կոյգորոդոկ գյուղի շրջանային գավառագիտական թանգարանն է։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրմիոնի

Էրմիոնի, Հերմիոնա (հուն․՝ Ερμιόνη), փոքր քաղաք Հունաստանում։ Գտնվում է ծովի մակարդակից 7 մետր բարձրության վրա՝ Արգոլիդա թերակղզու հարավարևելյան ափերին՝ Պրոն (Πρωνός) լեռան ստորոտին, Իդրա ծովախորշի ափին, Իդրա նեղուցի վրա։ Մայրաքաղաք Աթենքից հեռու է 79 կիլոմետր, իսկ Նաֆպլիոնից՝ 85 կիլոմետր։ Էրմիոնիդա համայնքի մաս է կազմում։ Ըստ 2011 թվականի մարդահամարի տվյալների, բնակչության թիվը կազմում է  2505 մարդ։
19-րդ դարում հայտնի էր Կաստրի (Καστρί) անվանումով։


== Պատմություն ==
Հիմնադրել են դրիոպները՝ Ասինայի հետ միասին։ Հիշատակվել է Հոմերոսի «Իլիականի» նավերի ցուցակում։ Ըստ ավանդության, բնակավայրը ենթարկվել է Արգոսին։ Արգոսի՝ Սպարտայի թագավոր Նիկանդրից տարած պարտությունից հետո, մ.թ.ա. 8-րդ դարում, Էրմիոնին դարձավ Սպարտայի դաշնակիցը։
Հույն-պարսկական պատերազմների ժամանակ երեք նավ է տրամադրել Սալամինի ճակատամարտում, ինչպես նաև 300 մարտիկ՝ Պլատիայի ճակատամարտին։ Բնակավայրը Պելոպոնեսյան միության մեջ էր։ Ախեյայի խորհրդի մեջ էր մինչև մ.թ.ա. 146 թվականը, երբ Հռոմը նվաճեց բնակավայրը։
2-րդ դարում քաղաքը նկարագրել է Պավսանիասը։ Ֆրանկոկրատիայի շրջանը սկսվում է 1210 թվականից, երբ Ժոֆրուա դը Վիլարդուենը նվաճում է Ակրոկորինֆը և Արգոլիդը։ Էրմիոնին մտավ Օտտոն դը լա Ռոշի տիրապետության տակ։ 1388 թվականին քաղաքը փոխանցվեց Վենետիկի հանրապետությանը։ Հենց այդ ժամանակ արնաուտները եկան Արգոլիդ։ Թուրք-վենետիկյան 1537-1540 թթ. պատերազմի ժամանակ քաղաքն անցնում է Օսմանյան կայսրությանը։ 1821 թվականին Հունաստանի անկախության պատերազմի ժամանակ Էրմիոնին իր մասնակցությունն է ցուցաբերում։


== Էրմիոնի համայնք ==
Էրմիոնի համայնքը ներառում է 5 բնակավայր։ 2011 թվականի մարդահամարի տվյալներով բնակչությունը կազմում է 3062 մարդ։ Տարածքը 59,225 քառակուսի կիլոմետր է։


== Բնակչություն ==


== Ծանոթագրություններ ==


== Արտաքին հղումներ ==
www.Ermioni.com Ermioni Town Website
Photos of Ermioni
Hermione
Photo of Ermioni Beach - Petrothalassa
Օքսիտանիա

Օքսիտանիա (ֆր.՝ Occitanie), երկրամաս և պատմական մարզ Ֆրանսիայի հարավում։ Ստեղծվել է 2014 թվականի ֆրանսիական շրջանների տարածքային բարեփոխումների շրջանակում, Լանգըդոկ-Ռուսիլյոն և Հարավ-Պիրենեյներ երկրամասերի միավորման արդյունքում: Նոր երկրամասի ստեղծման ամսաթիվն է համարվում 2016 թվականի հունվարի 1-ը:


== Վարչական բաժանում ==
Երկրամասը ունի ավելին քան 72 724 կմ² տարածք, որի վրա ապրում են 5 683 878 մարդ: Բնակչության խտությունը կազմում է  (2013 թվականի դրությամբ) 76,64 մարդ/կմ²: Վարչական կենտրոնն է Թուլուզ քաղաքը:


=== Դեպարտամենտներ ===


=== Խոշոր քաղաքներ ===
Երկրամասի խոշորագույն քաղաքներն են (30 հազար բնակչությունից ավելին)՝


== Ծանոթագրություններ ==
Մուսավաթ

«Մուսավաթ» (ադրբ.՝ Müsavat – հավասարություն), ադրբեջանական ազգային կուսակցություն։ Ստեղծվել է Բաքվում, 1911 թվականին՝ «Մուսուլմանական դեմոկրատական մուսավաթ կուսակցություն» անվամբ։ Հիմնադիր-ղեկավարներն էին Մ․ Ռասուլզադեն, Գ․ Շարիֆզադեն և ուրիշներ։ «Մուսավաթ»-ի ծրագրի հիմքում ընկած էր պանթյուրքիզմը և պանիսլամիզմը։ Ծրագիրը նախատեսում էր ստեղծել թուրք-մուսուլմանական միասնական պետություն Թուրքիայի գլխավորությամբ, ընդգրկելով նաև Ադրբեջանը։ 1917 թվականի Փետրվարյան հեղափոխությունից հետո «Մուսավաթ»-ը միավորվեց «Ֆեդերալիստների թուրքական կուսակցության» հետ, հոկտեմբերին՝ I համագումարում աննշան փոփոխություններով ընդունեց նրա ծրագիրը և կոչվեց «Ֆեդերալիստ-մուսավաթականների թուրքական դեմոկրատական կուսակցություն»։ Գլխավոր օրգանը «Իսթիքլալ» («Անկախություն») թերթն էր։ Հոկտեմբերյան հեղափոխությունից հետո «Մուսավաթ»-ը վարեց հակախորհրդային քաղաքականություն, դարձավ Անդրկովկասում հակաբոլշևիկյան գլխավոր ուժերից մեկը։ Ադրբեջանական զանգվածի վրա իրենց ազդեցությունն ուժեղացնելու նպատակով «Մուսավաթ»-ի ներկայացուցիչները մտան Բանվորների դեպուտատների խորհրդի կազմի մեջ։ 1917 թվականի հոկտեմբերի 31 (նոյեմբերի 13)-ին Բաքվում խորհրդային իշխանության հաստատումից հետո մուսավաթականները 1918 թվականի մարտի 18-ին խռովություն բարձրացրին, սակայն ջախջախվեցին։ «Մուսավաթ»-ի ներկայացուցիչները մտան Անդրկովկասյան հատուկ կոմիտեի, ապա Անդրկովկասյան կոմիսարիատի, այնուհետև Անդրկովկասյան սեյմի կազմի մեջ։ Երկրամասի հակաբոլշևիկյան այլ կուսակցությունների հետ համատեղ «Մուսավաթ»-ը իրականացրեց Անդրկովկասի անջատումը Խորհրդային Ռուսաստանից։ 1918 թվականի մայիսի սկզբին մուսավաթականները Թիֆլիսում կազմեցին իրենց կառավարությունը և մայիսի 27-ին Ադրբեջանը հռչակեցին անկախ։ Հունիսին, հաստատվելով Գյանջայում, մուսավաթական կառավարությունը անգլիական ինտերվենտների աջակցությամբ շարունակեց պայքարը խորհրդային իշխանության դեմ։ 1918 թվականի սեպտեմբերի 15-ին Բաքվում խորհրդային իշխանության տապալումից և թուրքական ինտերվենտների կողմից անգլիացիներին դուրս քշելուց հետո, իշխանությունը ձևականորեն անցավ մուսավաթականներին, սակայն փաստորեն հաստատվեց թուրքական ռազմական դիկտատուրա։ Անտանտի առջև Թուրքիայի կապիտուլյացիայից հետո, նոյեմբերի 17-ին անգլիական ինտերվենտները նորից մտան Բաքու։ Մուսավաթականները, հենվելով նրանց վրա, լիկվիդացրին 1918 թվականի Բաքվի կոմունայի սոցիալիստական միջոցառումները։ Դառնալով Ադրբեջանում կառավարող կուսակցություն՝ «Մուսավաթ»-ը ուժեղացրեց պայքարը բոլշևիկյան շարժման դեմ։ Ադրբեջանի մուսավաթական կառավարությունն իր զինված ուժերի 3/4-ը կենտրոնացրեց Հայաստանի հետ սահմանակից շրջաններում։ Ադրբեջանում ծայր առան Հայ բնակչության ջարդեր և կոտորածներ։ Ղարաբաղում, 1920 թվականի գարնանը ավերակների վերածվեց Շուշին, բազմաթիվ հայկական գյուղեր հողին հավասարվեցին, բնակչությունը ոչնչացվեց։ 1919 թվականին անգլիացիները հարկադրված հեռացան Ադրբեջանից, և 1920 թվականի ապրիլին ապստամբները տապալեցին մուսավաթական վարչակարգը։ Ադրբեջանում խորհրդային վարչակարգի հաստատումից հետո «Մուսավաթ»-ը դադարեց գոյություն ունենալուց, իսկ շատ մուսավաթականներ, անցնելով արտասահման, հատկապես Թուրքիա, շարունակեցին հակախորհրդային գործունեությունը։
Պոստմինիմալիզմ

Պոստմինիմալիզմ, արվեստաբանական եզրույթ, որը շրջանառության մեջ է մտել 1970-ական թվականների սկզբին արվեստի տարբեր ոլորտներում մինիմալիզմից տարբերվող հատուկ միտումը նկարագրելու համար, ինչպես այն զարգացնելու (ձևական գեղեցկության նկատմամբ հակվածության պահպանմամբ), այնպես էլ հաղթահարելու համար (ձգտելով առավել լայն իմաստային ամբողջացմամբ)։
Այդ եզրույթը առավել հաճախ օգտագործվում է՝ բնութագրելու երաժշտության և գեղարվեստում համապատասխան ուղղությունները, չնայած կարող է օգտագործվել աև ցանկացած այլ ոլորտում, որը լայնորեն կիրառում է մինիմալիստական տեխնիկաներ։


== Երաժշտության մեջ ==
Երաժշտական քննադատ և հրապարակոս Քայլ Գանը (Kyle Gann) օգտագործում է պոստմինիմալիզմ եզրույթը՝ բնութագրելու այն երաժշտական ոճը, որը տարածում է գտել 1980-1990-ական թվականներին և նկարագրվում է հետևյալ գծերով.

ողջ ստեղծագործության ընթացքում հավասարաչափ ռիթմիկ զարկում,
դիատոնիկ բարձրաձայնային նյութ,
դինամիկայի հավասարաչափություն, ինչպես ուժեղ կուլմինացիաների, այնպես էլ ընդգծված զգայունության բացակայություն,Մինիմալիստիկ տեխնիկաները տարածված են նաև պոստմինիմալիզմում, չնայած և նրան հատուկ փոփոխված ձևով։ Բացի այդ՝ այս ոճը հայտնի է փոփ և ժողովրդական երաժշտության ներառմամբ։


=== Երգահաններ ===
Լուի Անդրիսեն
Գլեն Բրանկա
Ռիթ Չիթհեմ
Բեն Ֆրոսթ
Քևին Վոլանս
Ֆիլ Նիբլոք
Ռիչի Հոթին
Մայքլ Նայման
Մաքս Ռիխտեր
Միխայիլ Չեկալին
Պավել Կարմանով
Անտոն Բատագով
Վլադիմիր Մարտինով


== Ծանոթագրություններ ==


== Արտաքին հղումներ ==
A Discography of Postminimal, Totalist, and Rare Minimalist Music (By Kyle Gann)
Յուրի Հանոն. «Մինիմալիզմ՝ մինչև մինիմալիզմը» Archived 2015-09-16 at the Wayback Machine.
Արսեն Արսենյան

Արսեն Յուրիի Արսենյան (ծ. 7.10.1964, ք. Շեցին, Լեհաստան), հայ օդաչու։ ՀՀ բանակի մայոր։ Ավարտել է Խարկովի բարձրագույն ռազմաավիացիոն օդաչուների ուսումնարանը (1982), Հայաստանի պետական ճարտարագիտական համալսարանը (1993)։ 1992 թվականից ծառայում է ՀՀ բանակում։
1992–1993 թվականներին Մի-8 ուղղաթիռի անձնակազմում (օդաչու-օպերատոր) մասնակցել է ՀՀ սահմանների և ԼՂ ինքնապաշտպանությանը։ Կատարել է 3 մարտական թռիչք։
Պարգևատրվել է ՀՀ «Մարտական ծառայության համար» մեդալով։


== Ծանոթագրություններ ==
Վերակենդանացման և ինտենսիվ թերապիայի բաժանմունք

Վերակենդանացման և ինտենսիվ թերապիայի բաժանմունք, երբեմն՝ վերակենդանացում կամ վերակենդանացման բաժանմունք, խոշոր բժշկական հաստատությունում (հիվանդանոց, հոսպիտալ),  բժշկական համալսարանում, ստացիոնար բաժանմունք, որը  նախատեսված է  շտապ բժշկական օգնություն ցույց տալու, հիվանդներին վերակենդանացում և ինտենսիվ թերապիա անցկացնելու համար։ Կարող է ունենալ որոշակի հիվանդություններով հիվանդների, նորածինների բուժման մասնագիտացում։


== Նկարագրություն ==

Վերակենդանացման և ինտենսիվ թերապիայի բաժանմունքները  բազմամասնագիտական ​​բժշկական հաստատություններում  լինում են  մասնագիտացված կամ ոչ մասնագիտացված։ Մասնագիտացված վերակենդանացման և ինտենսիվ թերապիայի բաժանմունքը բաժանվում է ըստ պաթոլոգիայի տեսակի, հիվանդներին ուղեգրում են ըստ պատոլոգիայի։
Որպես կանոն, վերակենդանացման և ինտենսիվ թերապիայի բաժանմունքը ֆինանսապես ամենածախսատար բաժանմունքններից  է։ Դա պայմանավորված է աշխատանքի յուրահատկությամբ, թանկարժեք դեղերի և կոնկրետ թանկարժեք սարքավորումների մատակարարման անհրաժեշտությամբ։
Վերակենդանացման և ինտենսիվ թերապիայի բաժանմունքը սովորաբար  առանձին հատվածում են տեղակայում , առանձնանում է այլ բաժանմունքներից լրացուցիչ դռնով , որոշ դեպքերում՝ սանիտարական անցակետով։

Միջին հաշվով, վերակենդանացման և ինտենսիվ թերապիայի բաժանմունքում 4-6 հիվանդի համար աշխատում է  մեկ ռեանիմատոլոգ և 1-2 միջին օղակի բուժաշխատող։ Այդ թիվը կարող է տատանվել վերակենդանացման և ինտենսիվ թերապիայի բաժանմունք ընդունված հիվանդի պաթոլոգիայից կախված և տվյալ հիվանդանոցի անձնակազմի համալրումից։


== Այցելություն հիվանդներին ==
Ռուսաստանում հարազատները 2015 թվականից կարողացել են այցելել վերակենդանացման բաժանմունքում հիվանդներին, ինչը հաստատել է 2016 թվականի մարտի կեսերին առողջապահության նախարարության ներկայացուցիչը։ Ավելի վաղ՝ 2016 թվականի մարտի սկզբին, Change.org կայքում նմանատիպ խնդրանքով դիմում էր հրապարակվել այս գերատեսչությանը, որը մինչև 2016 թվականի մարտի 15-ը ստորագրել էր ավելի քան 130 հազար մարդ։


= Ծանոթագրություններ =
Կոզլովկա (գյուղ, Նովոազովսկի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ուկրաիներեն՝ Козлівка), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կոզլովկա գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլիպչարթ

Ֆլիպչարթ (անգլ.՝ flip chart — անդրաձիգ գծագիր), գրասենյակային պատկերակալ՝ նոթատետրի շրջելիության սկզբունքով թղթի կամ թղթերի փաթեթի համար ամրակներով մագնիսամարկերային գրատախտակ:
Օգտագործվում է դասախոսությունների, սեմինարների և այլ նմանատիպ միջոցառումների անցկացման ժամանակ: Ունի հենարան՝ անիվների կամ եռոտանու տեսքով: Հաճախ նրա վրա գրվում են գործողությունների պլաններ՝ մասնակիցների ելույթների համար, երբեմն թղթի վրա մատիտով նկարներ կամ աղյուսակներ են նշում, որպեսզի պարապմունքների ժամանակ դրանք կարելի լինի  ընդգծել մարկերով և ժամանակ խնայել:
Գոյություն ունի շարժական ֆլիպչարտ փողակի տեսքով, որը իր հետ մի գոտի է կրում, որի առանցքի ներսում ամրագրված է՝ անփայլ, պլաստիկ թաղանթ, որը կարելի է փաթաթել փողակի երկայնական հատման միջոցով: Օգտագործման ժամանակ փողակը կցվում է հորիզոնական դիրքում գագաթին, ցանկացած մակերևույթի վրա (օրինակ, դռան վերին եզրին)։ Անհրաժեշտ տեղամասը թաղանթի վրա չափվում է և կտրվում, որը ամուր է ցանկացած մակերևույթի վրա, քանի որ թաղանթն ունի մագնիսականություն։ Դրանից հետո ստանդարտ պատկերով մարկերի շարունակական  հիմքով լրացված թաղանթի հատվածը  կարելի է կտրել ներկառուցված ածելի-դանակով, շարժական բլոկի երկայնքով: Կտրված հատվածը իր արձանագրություններով, սխեմաներով, նկարներով կարելի է հեշտությամբ առանձնացնել սկզբնական մակերեսից և տեղափոխել ցանկացած այլ մակերես, պարտադիր չէ հարթ և հարմար  (օրինակ,տախտակյա ցանկապատ, սպիտակեցված պատ, ծառի բուն), որը թույլ է տալիս զեկույցի ընթացքում չջնջել արդեն գրվածները և անդրադառնալ նախորդ գրառումներին, այնպես որ, ցուցադրման համար կարելի է օգտագործել ամբողջ շրջապատող տարածքը:
Ֆլիպչարթերը օգտագործվում են բազմաթիվ տարբեր պարամետրերում, ինչպիսիք են `

ցանկացած տեսակի ներկայացման ժամանակ, երբ թերթերը նախապես լցված են տվյալ թեմայի վերաբերյալ տեղեկատվությամբ
հանդիպումների և տեղեկատվական նիստերի վերաբերյալ տեղեկություններ գրառելու համար
ցանկացած տեսակի դասասենյակների և ուսումնական հաստատությունների համար
արտադրության կայաններում համապատասխան տեղեկատվությունը գրանցելու համար
արվեստի ուսանողների ստեղծագործական նկարչական խորհուրդի համար
նկարիչների համար պալիտրա «կյանքի նկարչություն» դասընթացներում
սպորտային թիմերի ռազմավարության մարզման համար
ուսուցման համարԹղթի չափսերը լինում են A1, B1, 25*30, մինչև 20*23։


== Ծանոթագրություններ ==


== Արտաքին հղումներ ==
Using Flip Charts Archived 2010-09-03 at the Wayback Machine.
Flipchart
Օդիշի

«Օդիշի» (վրաց.՝ ოდიში), Վրաստանում ստեղծված առաջին մասնավոր հեռուստաալիք, հեռարձակվում է 1989 թվականից։ Հեռուստաալիքը հեռարձակվում է Սամեգրելո-Զեմո Սվանեթ մարզում և Թբիլիսիում։


== Արտաքին հղումներ ==
Պաշտոնական կայք Archived 2013-06-15 at the Wayback Machine. (վրաց.)
Պաշտոնական կայք (հայ.) (անգլ.)
Հեռուստաալիքը Ֆեյսբուք ցանցում
Կուլինիչյովսկի գյուղական խորհուրդ (Խարկովի մարզ)

Կուլինիչյովսկի գյուղական խորհուրդ  (ուկրաիներեն՝ Кулиничівська селищна рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Կուլինիչյովսկի գյուղական խորհրդում բնակվում էր 7964 մարդ։ Բնակավայրը զբաղեցնում է 126.1 կմ² տարածք։ Բնակչության խտությունը կազմում էր 63.16 մարդ/կմ²։ Խորհրդում կա 14 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)